Θεόδωρος Θεοδωρίδης (αντιπεριφερειάρχης Πέλλας)

Ο Θεόδωρος Θεοδωρίδης (Κρύα Βρύση Πέλλας, 1956) είναι Έλληνας πολιτικός.

Βιογραφία 
Ο Θεόδωρος Θεοδωρίδης γεννήθηκε τον Φεβρουάριο του 1956 στην Κρύα Βρύση της Περιφερειακής Ενότητας Πέλλας.

Είναι παντρεμένος με την Αλεξάνδρα Αδαμίδου και πατέρας τεσσάρων παιδιών, του Ιωάννη πτυχιούχου Αρχιτεκτονικής Σχολής ΑΠΘ, της Σοφίας πτυχιούχου Αρχιτεκτονικής Εσωτερικού χώρου, 

της Μυροφόρας πτυχιούχου ΤΕΙ Λογιστικής και του Αβραάμ – Γεώργιου φοιτητή.

Είναι πτυχιούχος Μηχανικός από το 1984 και ασκεί το επάγγελμα μέχρι σήμερα.

Μιλάει άπταιστα Ιταλικά

Υπηρέτησε την στρατιωτική του θητεία στο Μηχανικό από το 1982 - 1984

Πολιτική δράση 
Από το 1986 συμμετέχει στην Αυτοδιοίκηση ως Νομαρχιακός Σύμβουλος, Δήμαρχος και Αντιπεριφερειάρχης Πέλλας στην Περιφέρεια Κεντρικής Μακεδονίας, υπηρετώντας τα συμφέροντα των 

Τοπικών Κοινωνιών και τις επιδιώξεις των Περιφερειακών Οικονομιών.

Συγκεκριμένα:

 Το 1986 εκλέχθηκε Κοινοτικός Σύμβουλος στην Κοινότητα Κρύας Βρύσης.

 Το 1990 εκλέγεται ο πρώτος Δήμαρχος Κρύας Βρύσης στο δεύτερο γύρο με ποσοστό 56,10%

 Το 1994 επανεκλέγεται Δήμαρχος Κρύας Βρύσης από τον πρώτο γύρο με το ποσοστό του 69,97% ανάμεσα σε τέσσερις συνδυασμούς.

 Το 1998 επανεκλέγεται Δήμαρχος Κρύας Βρύσης απο τον πρώτο γύρο με το ποσοστό του 53,40% ανάμεσα σε τρεις συνδυασμούς.
 Το 2002 κατέρχεται ως υποψήφιος Νομάρχης Πέλλας και εκλέγεται Νομαρχιακός Σύμβουλος.
 Το 2006 κατέρχεται ως υποψήφιος Νομάρχης Πέλλας και εκλέγεται Νομαρχιακός Σύμβουλος.
 Το 2010 εκλέγεται Αντιπεριφερειάρχης Πέλλας.
 Το 2014 επανεκλέγεται Αντιπεριφερειάρχης Πέλλας με τον συνδυασμό του Απόστολου Τζιτζικώστα "Αλληλεγγύη" ενώ του ανατίθενται τα καθήκοντα του Αντιπεριφερειάρχη Προγραμματικού Σχεδιασμού.
 Το 2019 κατάρχεται ως υποψήφιος Δήμαρχος Πέλλας και εκλέγεται Δημοτικός Σύμβουλος.

Εκπροσώπησε την Αυτοδιοίκηση της Πέλλας και της Κεντρικής Μακεδονίας στα Κεντρικά Όργανα της ΚΕΔΚΕ, ΕΝΑΕ και ΕΝΠΕ και στα συνέδρια της Αυτοδιοίκησης, συμμετέχοντας στην παραγωγή υπεύθυνης κριτικής, διεκδικητικής, συνεναιτικής και αποτελεσματικής πολιτικής.

Συγκεκριμένα διετέλεσε:

 Περιφερειακός Σύμβουλος Κεντρικής Μακεδονίας (Παλιά Κρατική) από το 1990 μέχρι το 1994
 Μέλος της επιτροπής θεσμών της ΚΕΔΚΕ από το 1994 έως το 1998
 Μέλος του Δ.Σ. του Συμβουλίου Κοινωνικού Ελέγχου Επιθεώρησης Εργασίας του Υπουργείου Εργασίας και Κοινωνικής Ασφάλισης από το 2006 έως το 2010
 Μέλος του Δ.Σ. της ΕΝΑΕ από το 2006 έως το 2010 όπου έδωσε πολλές μάχες για την Νομαρχιακή Αυτοδιοίκηση.

Στην μακρά περίοδο της Αυτοδιοικητικής του ευθύνης, παρήγαγε πάνω από 550 έργα (παιδείας, υποδομών, αλληλεγγύης, αθλητισμού, κοινωνικής πρόνοιας κ.α.) που υλοποιήθηκαν με εξασφάλιση σε σημερινές αξίες, επενδύσεων 185.000.000,00€

Θέσεις -αξιώματα 
1986 - 1990 Κοινοτικός Σύμβουλος Κρύας Βρύσης

1991 - 1994 Δήμαρχος Κρύας Βρύσης

1995 - 1998 Δήμαρχος Κρύας Βρύσης

1999 - 2002 Δήμαρχος Κρύας Βρύσης

2003 - 2006 Νομαρχιακός Σύμβουλος Πέλλας

2007 - 2010 Νομαρχιακός Σύμβουλος Πέλλας

2011 - 2014 Αντιπεριφερειάρχης Πέλλας

2014 - 2019 Αντιπεριφερειάρχης Πέλλας

2019 - σήμερα Δημοτικός Σύμβουλος Πέλλας - Επικεφαλής "Πέλλα Μπροστά"

Διακρίσεις 

 Τιμητική Διάκριση από την τοπική Κυβέρνηση του Northern Territory – Darwin Αυστραλία
 Τιμητική Αναγνώριση από το Πανεπιστήμιο Charles Darwin της Αυστραλίας
 Τιμητική Αναγνώριση από τον Ελληνικό Σύλλογο Μακεδόνων Darwin Αυστραλίας
 Τιμητική Αναγνώριση από το Σύλλογο Νομού Πέλλας Νέας Υόρκης «ENOSIS»
 Τιμητική Αναγνώριση από το Σύλλογο Νομού Πέλλας Καναδά «Μέγας Αλέξανδρος
 Τιμητική Αναγνώριση από την Πανμακεδονική Ένωση Ontario Καναδά
 Τιμητική Αναγνώριση από το Σύλλογο Κρυαβρυσιωτών Γερμανίας
 Τιμητική Διάκριση από την UEFA για την διεξαγωγή αγώνων από το 11ο Πρωτάθλημα Νέων κάτω των 18 ετών
 Τιμητικό Δίπλωμα από το Σύλλογο Μικρασιατών Νομού Πέλλας
 Τιμητικό Δίπλωμα από την Ακαδημία Ελληνικής Γλώσσας & Πολιτισμού
 Τιμητικό Μετάλλιο από το Πανεπιστήμιο Αγροτικών Επιστημών και Ανάπτυξης του Πανεπιστημίου Βουκουρεστίου Ρουμανίας

Δημοσιεύσεις 
Άρθρα του σε θέματα που αφορούν την παραγωγή Αναπτυξιακών πολιτικών στην Αυτοδιοίκηση έχουν δημοσιευθεί κατ’ επανάληψη στον ημερήσιο και περιοδικό τύπο και σε διάφορα ηλεκτρονικά

μέσα.

Περιφερειακοί Σύμβουλοι Κεντρικής Μακεδονίας